
ŠAKIŲ RAJONO SAVIVALDYBĖS ADMINISTRACIJOS
LEKĖČIŲ  SENIŪNIJA


2018-ŲJŲ METŲ VEIKLOS PLANAS

              Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija - plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
               
               LEKĖČIŲ  SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius,  veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
	
                LEKĖČIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus  kaimo turizmo vystymui, pritraukti investicijas siekiant sukurti palankias sąlygas verslui.

        STRATEGINIS TIKSLAS

Atsižvelgiant į Šakių rajono savivaldybės prioritetines kryptis, Lekėčių seniūnijos tikslai yra:
· šiuolaikiškos susisiekimo sistemos plėtra;
· darnaus išteklių naudojimo skatinimas;
· socialinių paslaugų aprėpties didinimas;
· inovatyvi, pažangi žemės ūkio veikla, tausojanti aplinką bei sveikatą;
· gyventojų užimtumo didinimas.
· švietimo kokybės gerinimas;
· efektyvaus viešojo valdymo sistemos sukūrimas.

Šakių rajono savivaldybės administracijos Lekėčių seniūnijos uždaviniai yra:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų ir verslo poreikiams;
· socialinio darbo seniūnijose tobulinimas, socialinio darbuotojo statuso visuomenėje gerinimas;
· socialinio būsto fondo plėtra;
· teikti paslaugas, konsultuoti žemės ūkio subjektus ES  ir nacionalinės paramos investicijų bei kitais žemės ūkio veiklos klausimais;
· organizuoti užimtumo didinimo programą;
· kompleksiškai modernizuoti, renovuoti švietimo įstaigų mokymo ir ugdymo aplinką ir materialinę bazę (vaikų ir jaunimo ugdymo organizavimas);
· vykdyti viešojo administravimo veiklos tobulinimo programas.


	Šakių rajono savivaldybės 2018 – 2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė.
	Šakių rajono savivaldybės 2018–2020-ųjų metų strateginis veiklos planas rengtas vadovaujantis strateginiame plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plane. 	Strateginio veiklos plano tikslų pasiekimai ir programų įgyvendinimas prisidės prie strateginiame plane nustatytų tikslų, uždavinių ir priemonių įgyvendinimo. Strateginiai veiklos plano tikslai yra šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.
        
             STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

             Šakių rajono savivaldybės administracijos Lekėčių  seniūnija, vykdydama savo veiklą, prisideda prie Šakių rajono savivaldybės strateginio 2018-2020 metų veiklos plano šių programų įgyvendinimo: 
             1.   Mokymosi visą gyvenimą, sporto ir jaunimo reikalų programa (kodas 01);
             2.   Valdymo programa (kodas 07);
             3.   Ūkio plėtros programa (kodas 12);
             4.   Socialinės ir sveikatos apsaugos programa (kodas 13).
                    
VEIKLOS APŽVALGA PAGAL SENIŪNIJOS METINĮ VEIKLOS PLANĄ

                 Seniūnijos funkcijos: seniūnas savivaldybės mero ar administracijos direktoriaus pavedimu rengia ir teikia valdybos sprendimų, mero potvarkių arba administracijos direktoriaus įsakymų projektus seniūnijos klausimais, sprendžia socialinės globos klausimus, rūpinasi kultūros - istorijos paminklų priežiūra, išduoda įvairias pažymas seniūnijos gyventojams, vykdo gyventojų deklaravimo funkcijas, organizuoja seniūnijos gyventojų sueigas, organizuoja kapinių priežiūrą, atlieka įstatymų nustatyta tvarka notarinius veiksmus. Seniūnija rūpinasi vietinės reikšmės kelių būkle, atlieka kitas savivaldybės tarybos  sprendimu, mero potvarkiu ar administracijos direktoriaus įsakymus deleguotas funkcijas.
	2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Lekėčių  seniūnijoje patvirtintos trys seniūnaitijos: Jančių, Lekėčių, Mikytų.

DUOMENYS APIE SENIŪNIJĄ
	1
	Seniūnijos plotas
	ha
	7900

	2
	Kelių valymas, sniego valymas
	km
	156

	3
	Socialinių rizikos šeimų priežiūra 
	vnt.
	8

	4
	Socialiai remtinų šeimų skaičius
	vnt.
	28

	5
	Įdarbinti  gyventojų pagal užimtumo didinimo programą
	vnt.
	8

	6
	Seniūnijai priklausančių veikiančių kapinių bei kitos aplinkos tvarkymas, pakelių tvarkymas
	ha
	13,5

	7
	Gatvių apšvietimas tamsiu paros metu
	val.
	1200

	8
	Šiukšlių surinkimas ir išrūšiavimas
	m3
	225

	9
	Savivaldybei  priklausančio socialinio būsto priežiūra 
	vnt.
	2

	10
	Transporto paslaugos  mokinių pavėžėjimas
	Km
	18000

	11
	Pažymos juridiniams faktams patvirtinti, 
	
	

	
	susirašinėjimas su kitomis institucijomis
	vnt.
	180

	12
	Testamentai (paveldėjimo)
	vnt.
	5



PLANUOJAMI  LEKĖČIŲ SENIŪNIJOS 2018 METŲ VEIKLOS PLANO REZULTATAI
                                                          
         Įgyvendinant Lekėčių seniūnijos 2018 metų veiklos planą bus siekiama prisidėti prie Šakių rajono savivaldybės strateginiame 2018-2024 metų plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

         Lekėčių  seniūnija įgyvendina:  
      Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Šiuolaikiškos susisiekimo sistemos plėtra“ uždavinio priemonę „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“.  Įgyvendinant šią priemonę bus valomi, žvyruojami bei valomi nuo sniego, barstomi slidūs  keliai ir gatvės. Iš viso seniūnijoje yra 26 km kelių. Kelius numatoma valyti 6 kartus, iš viso susidarys 156 km. Pirmiausia žvyru bus užtaisomi kelių įlūžimai, likęs žvyras bus panaudojamas žvyruotų kelių atnaujinimui. Pirmiausiai numatoma atnaujinti intensyviausiai naudojamus kelius.
          Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Darnaus išteklių naudojimo skatinimas“ ir  uždavinio priemonė „Kompleksiškai plėtoti ir puoselėti  rekreacines teritorijas, želdynus bei viešąsias erdves, pritaikant jas gyventojų ir verslo poreikiams“, priemonę „Aplinkotvarkos darbų vykdymas seniūnijoje“ Įgyvendinant šią priemonę bus vykdoma Lekėčių  seniūnijos kelių, gatvių, pakelių, neveikiančių kapinių, takų tvarkymas, šaligatvių priežiūra. Bus šienaujami parkai, kelių pakelės, prižiūrimi želdiniai. Miestelyje esančių parkų teritorijos, vejos prie  daugiabučių gyvenamųjų namų, kitos rekreacines zonos, gatvių pakelės bus šienaujamos kartą per savaitę. Taip pat bus šienaujamos kaimo kelių pakelės (vieną kartą per mėnesį, piliakalnio teritorija - kas du mėnesiai, kaimų kapinaičių plotai – kas trys mėnesiai). Miestelio viešosiose erdvėse bus atsodinti nunykę želdiniai. Miestelio parkeliuose bei kitose viešosose erdvėse, gyventojų patogumui bus pastatyta 12 parko suolų. Visi miestelio šaligatviai šluojami vieną kartą per savaitę, važiuojamoji gatvės dalis šluojama du kartus per mėnesį. Šaligatviai ir gatvės valomi nuo sniego ir barstomi druskos mišiniu pagal poreikį. Lekėčių miestelio, Mikytų bei Pavilkijo gyvenvietės bus apšviečiamos nuo rugsėjo 1 d. iki gegužės 1 d. Miestelio centre esančiame skvere bus įrengti visą laiką tamsiuoju paros metu degantys 4  šviestuvai. Planuojama atnaujinti Pušyno ir Šilo gatvių apšvietimą. Visas surinktas šiukšles planuojama išrūšiuoti, žaliąsias atliekas kompostuoti seniūnijoje esančioje  aikštelėje. Stiklo ir plastiko atliekos iš kapinių bus išvežamos pagal grafiką.
      Šakių rajono savivaldybės strateginio 2018-2020 metų veiklos plano programos kodas 13 „Socialinės ir sveikatos apsaugos programa“ tikslas „Socialinių paslaugų aprėpties didinimas“ seniūnijos uždavinio priemonė „Socialinio darbo seniūnijoje tobulinimas, socialinio darbuotojo statuso visuomenėje gerinimas“, „Darbo su socialiai remtinomis šeimomis organizavimas“. Įgyvendinant šias priemones bus mokamas darbo užmokestis ir socialinis draudimas socialinei darbuotojai darbui su rizikos šeimomis išlaikyti, mokamas darbo užmokestis ir socialinis draudimas socialinio darbo organizatorei išlaikyti. Transporto išlaidos – socialiai remtinų šeimų, rizikos  šeimų, turinčių negalią gyventojų lankymui. Pagal poreikį į namus pristatoma neįgaliesiems  kompensacinė technika, asmenims, kurie atlieka visuomenei naudingą veiklą, nuperkamos darbo priemonės. Vienkartinių socialinių pašalpų skyrimui. Seniūnijos uždavinio priemonė „Suteikti socialinio būsto paslaugas rajono gyventojams“, socialinis būstas suteiktas dviem šeimoms. Renkamas nuomos mokestis ir pagal galimybės atliekamas būstų remontas.

       Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Inovatyvi, pažangi žemės ūkio veikla, tausojanti aplinką bei sveikatą“ ir uždavinio priemonę „Teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais“. Įgyvendinant šią priemonę, bus skirtos išlaidos transportui ir kanceliarinėms  prekėms, seniūnijos žemės ūkio specialistui išlaikyti.
      Šakių rajono savivaldybės strateginio 2018-2020 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos  uždavinio priemonė „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“. Įgyvendinant šią priemonę bus vykdomas mokinių pavėžėjimas iki mokymo įstaigos. 

      Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Gyventojų užimtumo didinimas“ seniūnijos uždavinio priemonę „Organizuoti užimtumo didinimo programą“. Įgyvendinant šią priemonę bus vykdomas Lekėčių  miestelio gatvių, pakelių, takų tvarkymas, prižiūrimi šaligatvių ir vietinės reikšmės kelių pakraščiai. Žolės pjovimas ir medžių genėjimas, želdinių priežiūra. Pagal užimtumo didinimo  darbų programą bus  įdarbinti 8 žmonės.

       Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio priemonę „Vykdyti viešojo administravimo veiklos tobulinimo programas“.  Taip pat bus naudojamos lėšos  ryšiams, transportui, kanceliarinėms prekėms, komunalinėms paslaugoms, higienos ir sanitarinėms prekėms įsigyti. 
	Seniūnijos negyvenamųjų patalpų administruojamos pagal panaudos sutartis. Įgyvendinant šią priemonę planuojamos išlaidos ryšiams, transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui.

 Seniūnijos uždavinio priemonę „Administracinės naštos mažinimo priemonės“. Įgyvendinant šią priemonę bus dirbama su gyvenamosios vietos deklaravimo sistema (GVDS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema).
	Bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduodami leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams, taip pat leidimai laidoti. Nuolat bus vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita.
      Įgyvendinant  programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenių pirmininkais aktyviai dalyvaus savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
          Įgyvendinant 2018 metų planą bus užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praėjusių metų veiklos duomenis ir pateikti juos veiklos ataskaitoje administracijos direktoriui. 
          Seniūnijos funkcijos:
· neviršydama savo įgaliojimų, seniūnijos teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina;
· prireikus įvertina atskirų šeimų (asmenų) gyvenimo sąlygas bei poreikius ir pateikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvauja organizuojant civilinę saugą;
· dalyvauja rengiant ir įgyvendinant gyventojų užimtumo programas seniūnijos aptarnaujamoje situacijoje;
· nustatyta tvarka dalyvauja rengiant gyventojų apklausas;
· padeda organizuoti Lietuvos Respublikos Seimo narių rinkimus;
· dalyvauja kuriant ir įgyvendinant informacinės visuomenės plėtros programas;
· organizuoja viešuosius ir visuomenei naudingus darbus;
· organizuoja ir (arba) kontroliuoja savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizuoja socialinės paramos teikimą ir pašalpų mokėjimą;
· tvarko priskirtus registrus ir nustatyta tvarka teikia duomenis;
· tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išduodami laidojimo, saugotinų medžių ir krūmų kirtimo, persodinimo ar kitokio pašalinimo, genėjimo darbams, žemės kasinėjimo ir kiti leidimai;
· atliekami notariniai veiksmai;
· archyvinių duomenų tvarkymas laiku;
· išduodamos pažymos juridiniams faktams patvirtinti ir kiti dokumentai;
· žemės ūkio subjektams suteikiama informacija, deklaruojami pasėliai, kiaulės.
      
                Įgyvendinant Lekėčių seniūnijos 2018 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai bus aptarnaujami laiku ir kokybiškai. Suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta. Kuriama saugi ir švari aplinka bendruomenės nariams.
         

         Seniūnas                                                                                                 Ričardas Krikštolaitis

